ગુજરાત હાઈકોર્ટે રાજ્ય સરકારને પ્લાસ્ટર ઓફ પેરિસ અને કેમિકલવાળી ગણપતિની મૂર્તિ પર પ્રતિબંધ તેમજ આવી મૂર્તિઓનું જળાશયમાં વિસર્જન ન થાય તે માટે રાજ્ય સરકારને ચુસ્ત આદેશ આપ્યાં હતાં જેના જવાબમાં સરકારે પ્રદૂષણ મામલે રાજ્યના તમામ કોર્પોરેશનને નદી કિનારે વિસર્જન કુંડ બનાવીને ત્યાં પ્રતિમાઓનું વિસર્જન થાય તેવી વ્યવસ્થા કરશે તેવું જવાબમાં જણાવ્યું હતું. અમદાવાદ કોર્પોરેશને તો શહેરમાં 50 લાખના ખર્ચે 14 વિસ્તારોમાં કુલ 18 કૃત્રિમ કુંડ બનાવી લીધા છે, સૂરત અને મહેસાણા પણ આ દિશામાં આગળ વધ્યાં છે પરંતુ રાજકોટ સહિતની સૌરાષ્ટ્રની મહાપાલિકાએ જાણે આ બાબતને ગંભીરતાપૂર્વક લીધી ન હોઈ તેવું જણાઈ રહ્યું છે.